Ennu laht

Ennu laht (ka Kase laht, Kasse laht) on laht Saaremaa lõunarannikul Saaremaa vallas. See on lihtlaht, mida Kasti lahest eraldab Tirbi poolsaar.

Kasti lahe hoiualaga seotud dokumentides nimetatakse lahte Kase laheks.Kasti maastikukaitseala, Kasti lahe hoiuala ja Tulpe merikotka püsielupaiga kaitsekorralduskava aastateks 2012–2021. Keskkonnaamet, vaadatud 13.07.2014. Ametlikuks nimeks on kohanimenõukogu kinnitanud nime "Ennu laht" lahe ääres asuva Ennu küla järgi.Kohanimenõukogu koosoleku protokoll. Protokoll nr 41. 24. mai 2012. Kaartidel võib kohata mõlemat nime.

Ennu laht on madal, keskmine sügavus 2 meetrit. Rannajoon on liigendunud. Veepeegli pindala on 232 ha.

Ennu laht jääb Kasti lahe hoiualale, seal on liivased ja mudased pagurannad, mis on oluliseks elupaigaks nii veetaimedele, selgrootutele, kaladele, veelindudele kui ka kurvitsalistele. Eelkõige on tegemist lindude jaoks olulise peatus- ning toitumiskohaga. Olulise elupaigana esineb ka rannikulõukaid.

 Viited 

Kategooria:Liivi lahe lahed
Kategooria:Saaremaa lahed